تبریز تراکتورقاییرما شیرکتی «تراختور» فوتبول کومانداسینین ناصر شفقه بوراخیلدیغی بارهده یاییلان خبرلرین دوغرو اولمادیغینی آچیقلاییب.
آخار. آذ خبر وئریر کی، شیرکت ناصر شفقین «تراختور» کلوبونون صاحبی اولدوغونا دایر ادعالاری مطبوعاتدا یئر آلدیقدان سونرا معلوماتی تکزیب ائدن بیاناتلا چیخیش ائدیب.
«بعضی کوتلوی اینفورماسییا واسطهلری و سوسیال شبکهلرده «تراختور» کلوبونون جناب ناصر شفقه وئریلدیی و بو بارهده فوتبال لیقا تشکیلاتینین کلوبا گؤندردیی مکتوب بارده معلومات یاییلیب. بو خبر کماندا طرفدارلارینین بیر چوخونون ناراحاتلیغینا سبب اولوب. هر کسین دقتینه چاتدیریریق کی، «تراختور» کلوبو تراکتورقاییرما شیرکتینه عاییددیر و هئچ بیر فیزیکی و یا حقوقی شخصین ایختیارینا وئریلمهییب. بو بارهده اولان ادعالارین هامیسی قانونسوزدور و هئچ بیر حقوقی اساسی یوخدور»، - دئیه بیاناتدا قید اولونوب.
خاطیرلاداق کی، اؤتن هفته ایران فوتبول فدراسییاسی تبریز کلوبونا مکتوب یازاراق، ایسلام انقلابی کئشیکچیلر کورپوسونون عضوو ناصر شفقی کلوبون صاحبی کیمی تقدیم ائدیب. مکتوب «تسنیم» خبر آگنتلیینده درج اولونموشدو.
حاضیردا جدی مالییه سیخینتیسی و یئنی اویونچو ترانسفری قاداغاسی ایله اوزلشن کلوب بیر چوخ بحرانلا سیناغا چکیلیر. حادثهلر کماندا طرفدارلارینین خصوصی نیگارانلیغینا سبب اولوب.
azb_Arab azb_Arab azb_Arab azb_Arab azb_Arab